அதைப் போட்டாள். அவர் சாய்வு நாற்காலியில் சாய்ந்துகொண்டார் ; அவள் மீண்டும் கட்டிலில் உட்கார்ந்துகொண்டாள். இருவரும் ஒருவரையொருவர் நோக்கிக் கொண்டனர். " நீ அழகா இருக்கே " என்றார் அவர். அவள் சிரித்தாள். " கொஞ்சம் சேலையை வெலெக்கிக்க " என்றார் அவர். அவள் மீண்டும் சிரித்தாள். " உம் , வேடிக்கைக்குச் சொல்லலே ; ஒன் மார்ப முழுசும் மறைக்காதபடி சேலய கொஞ்சம் வெலெக்கிப் போட்டுக்க. " அவள் அவ்வாறே செய்தாள். " கொஞ்சம் நிமிர்ந்து உட்காரு. " அவள் மீண்டும் சிரித்தாள். " கொஞ்சம் நிமிர்ந்து உட்காரேன் " என்று கொஞ்சுவது போல் அவர்